ולנטינה שבצ'נקו

ולנטינה שבצ'נקו (בספרדית: Valentina Shevchenko;‏ נולדה ב-7 במרץ 1988) ידועה גם בכינוי 'Bullet' (בעברית: קליע) היא אמנית לחימה קירגיזית-פרואנית, אלופת העולם של ה-UFC במשקל זבוב (אנ'). שבצ'נקו מחזיקה ב-17 תוארי אליפות עולם באיגרוף תאילנדי, בקיקבוקס וב-MMA. שבצ'נקו נולדה בבישקק בירת קירגיזסטן. היא החלה להתאמן באמנויות לחימה בגיל חמש עם המאמן פבל פדוטוב (Pavel Fedotov), איתו המשיכה להתאמן לאורך כל הקריירה שלה. לדבריה, אמנויות הלחימה הן מסורת משפחתית. אמה, אלנה, היא נשיאת הפדרציה לאיגרוף תאילנדי בקירגיזסטן ואמנית לחימה המחזיקה בחגורה שחורה, דאן 3 (אנ'), בטקוואנדו. ולנטינה ואחותה הגדולה, אנטונינה, הלכו בדרכה של אימן. אנטונינה הייתה שלוש פעמים אלופת העולם באיגרוף תאילנדי של ה-IFMA (אנ') וכן אלופת העולם בקיקבוקס של ליגת K-1. בילדותה, למדה שבצ'נקו ריקודי בטן, ריקודי עם רוסיים, קירגיזסטנים וצועניים, והיא אוהבת במיוחד לרקוד את ריקוד ה-lizginka (ריקוד מלחמה (אנ') מדרום רוסיה אותו רוקדים, לפי המסורת, לוחמים לפני יציאתם לקרב). שבצ'נקו למדה קולנוע באוניברסיטה בקזחסטן, ומתכננת לאחר פרישתה לעסוק בבימוי סרטים העוסקים בעולם אמנויות הלחימה. בנוסף, שבצ'נקו מתחרה גם בתחרויות ירי במסגרת IPSC (אנ') ו-‏IDPA (אנ'). שבצ'נקו למדה תחילה טקוואנדו ולאחר מכן החלה להתאמן גם באיגרוף תאילנדי, בקיקבוקס, בסומו, בהיאבקות, בג'ודו ובולה טודו (אנ'). בתחילת דרכה, התגוררה עם משפחתה בסוצ'י שברוסייה והתאמנה רבות בתאילנד. היא התחרתה באיגרוף תאילנדי ביון, בהולנד, בקוריאה, בתאילנד בסין בצרפת ובאיטליה. בגיל 12 התמודדה בקזחסטן כלוחמת קיקבוקס מול לוחמת בת 22 וניצחה אותה בנוק-אאוט. לאחר קרב זה, המאמן שלה החליט לכנות אותה 'קליע' על שום הזריזות והדיוק שלה. בשנת 2003, החלה את קריירת ה-MMA המקצוענית שלה עם ניצחון ראשון בקירגיסטן. באותה השנה, זכתה בתואר העולמי ב-MMA של ה-WKF ‏ (World Kickboxing Federation) בסיאול, שבקוריאה הדרומית. ניסיון שוד שחוותה ברוסיה דחף אותה לעבור לגור במדינה אחרת. בשנת 2007, נסעה לפרו עם אחותה ועם המאמן שלה על מנת להשתתף בסמינרים ולהתחרות בטורנירים. שבצ'נקו התרשמה עמוקות ממדינה זו ובשנת 2008 החליטה להתגורר בה וקיבלה בה אזרחות. שבצ'נקו נוהגת לעלות לזירה עם שני דגלי לאום: האחד של קירגיסטן והשני של פרו. במהלך הקריירה שלה זכתה בתארים 'מאסטר של הספורט' (אנ') באיגרוף ו'מאסטר של הספורט' בג'ודו, וכן זכתה ב-17 תוארי אליפות עולם. ב-19 בדצמבר 2015, שבצ'נקו נלחמה לראשונה במסגרת ה-UFC. היא מתאמנת ביוסטון שבארצות הברית, בפרו ובתאילנד. מאזן התוצאות שלה באיגרוף תאילנדי ובקיקבוקס עומד על 60 ניצחונות והפסד אחד, וב-MMA עומד על 21 ניצחונות ו-3 הפסדים. בשנת 2021 ביצעה הופעת משחק בסרטה של האלי ברי "צלקות", בתור לוסיה "ליידי קילר"; מתאגרפת ארגנטינאית ויריבה בזירה של ג'קי (ברי). אלופת העולם באיגרוף תאילנדי של ה-IFMA (אנ'). קזחסטן, 2003. 57 ק"ג. אלופת העולם באיגרוף תאילנדי של ה-IFMA. תאילנד, 2006. 57 ק"ג. אלופת העולם באיגרוף תאילנדי של ה-WMF ‏ (World Muaythai Federation). תאילנד, 2006. 57 ק"ג. אלופת העולם באיגרוף תאילנדי של ה-IFMA. תאילנד, 2007. 57 ק"ג. אלופת העולם באיגרוף תאילנדי של ה-IFMA. דרום קוריאה, 2008. 57 ק"ג (גביע 'הלוחמת הטובה ביותר בעולם'). אלופת העולם באיגרוף תאילנדי של ה-IFMA. תאילנד, 2009. 60 ק"ג. אלופת העולם באיגרוף תאילנדי של ה-IFMA. תאילנד, 2010. 63 ק"ג. אלופת העולם באיגרוף תאילנדי של ה-IFMA. רוסיה, 2012. 60 ק"ג. אלופת העולם באיגרוף תאילנדי של ה-WMC ‏(World Muaythai Council). צרפת, 2012. 63 ק"ג. אלופת העולם באיגרוף תאילנדי של ה-WKL‏ (World Kickboxing League). ארגנטינה, 2013. 60 ק"ג. אלופת העולם באיגרוף תאילנדי של ה-IFMA. מלזיה, 2014. 60 ק"ג. אלופת העולם באיגרוף תאילנדי של ה-IFMA. תאילנד, 2015. 60 ק"ג (ניצחה בגמר את הלוחמת הישראלית נילי בלאק). אלופת העולם בקיקבוקס של WAKO (אנ'). איטליה, 2004. 56 ק"ג. אלופת העולם של ליגת K-1. פרו, 2013. 60 ק"ג. אלופת העולם של ליגת K-1. מקסיקו, 2013. 60 ק"ג. אלופת העולם ב-MMA של ה-UFC‏. 2018. אלופת העולם ב-MMA של ה-KF-1. דרום קוריאה, 2003. 55 ק"ג. אלופת העולם ב-MMA של ה-KF-1. דרום קוריאה, 2005. 57 ק"ג. 'מאסטר של הספורט' (אנ') באיגרוף. 'מאסטר של הספורט' בג'ודו. המנצחת בתחרויות ה-World Combat Games (אנ') של ה-GAISF. סין, 2010. 60 ק"ג. המנצחת בתחרויות ה-World Combat Games של ה-GAISF. רוסיה, 2013. 60 ק"ג. ספורטאית החודש של IWGA (אנ'). מאי 2014. זוכת 'הופעת הערב' (אנ') באירוע 'UFC בפוקס 23' (אנ'). ארצות הברית, 2017. מדיה וקבצים בנושא ולנטינה שבצ'נקו בוויקישיתוף אתר האינטרנט הרשמי של ולנטינה שבצ'נקו ולנטינה שבצ'נקו, ברשת החברתית פייסבוק ולנטינה שבצ'נקו, ברשת החברתית אקס (טוויטר) ולנטינה שבצ'נקו, ברשת החברתית אינסטגרם ולנטינה שבצ'נקו, סרטונים בערוץ היוטיוב ולנטינה שבצ'נקו, באתר BoxRec ולנטינה שבצ'נקו, באתר אליפות הלחימה האולטימטיבית (UFC) ולנטינה שבצ'נקו, באתר שרדוג ולנטינה שבצ'נקו, באתר טאפולוגי VALENTINA SHEVCHENKO TALKS CROSS SPORT SUCCESS; SIGNING TO LEGACY MMA, Wombat Sports, FEBRUARY 10, 2015 Valentina Shevchenko - WBAN Legacy Fighting Championship 39 – Valentina Shevchenko, Feb 23, 2015 Valentina “Bullet” Shevchenko the Pride of Muaythai, World Muaythai Council Legacy FC adds pro kickboxing to its resume for January debut on AXS TV, MMAjunkie Staff, September 16, 2014 ATHLETE OF THE MONTH MAY 2014 (אורכב 25.03.2016 בארכיון Wayback Machine) - IWGA The World Games